GÉGÉNY KÖZSÉG
 ÖNKORMÁNYZATA
KÉPVISELŐ-TESTÜLETÉNEK

12/2009.(XII.01.)

r e n d e l e t e 

A közüzemi vízműből szolgáltatott ivóvízért, illetőleg a közüzemi csatornamű használatáért fizetendő legmagasabb hatósági díjak megállapításáról, a díjalkalmazás feltételeiről, és a közműves ivóvízellátás, szennyvízelvezetés helyi szabályairól

Gégény Község Önkormányzatának Képviselő-testülete az árak megállapításáról szóló 1990. évi LXXXVII. Törvény 7.§-ában kapott felhatalmazás alapján a közüzemi vízműből szolgáltatott ivóvízért, illetőleg a közüzemű csatornamű használatáért fizetendő legmagasabb hatósági díjak megállapításáról, a díjalkalmazás feltételeiről, és a közműves ivóvízellátás, szennyvízelvezetés helyi szabályairól  a következő rendeletet alkotja:

I. fejezet

Áralkalmazási feltételek

1.§

A rendelet hatálya kiterjed Gégény község közigazgatási területén a közüzemi ivóvízellátást, valamint szennyvízelvezetést és tisztítást biztosító NYÍRSÉGVÍZ Nyíregyháza és Térsége Víz- és Csatornamű Rt. Részvénytársaságra (4401 Nyíregyháza, Tó u. 5.), 
(a továbbiakban szolgáltató) és a szolgáltatást igénybevevő fogyasztókra, fogyasztói közösségek megbízottaira.

2.§

E rendelet alkalmazása szempontjából:

(1) Lakossági fogyasztás:

a.) az a vízhasználat, amikor a természetes személy a közüzemi vízműből szolgáltatott ivóvizet kizárólag ivó- és háztartási víz szükségletének kielégítése céljára használja fel, továbbá 

b.) az a vízhasználat, amikor a természetes személy a lakásától műszakilag el nem különített telephelyén vállalkozást folytat, de a vállalkozási célú ivóvíz-felhasználás a lakó-üdülő ingatlan vízfogyasztásánál figyelembe vehető átalánymennyiségek mértékét nem haladja meg, továbbá

c.) az a vízhasználat, amikor a természetes személy ivó- és háztartási víz szükségletének kielégítése céljából kizárólag a közkifolyót használja.

(2) Közületi fogyasztás:

Az a vízfogyasztás, ami nem minősül lakossági fogyasztásnak

(3) Fogyasztó:

a.) az ingatlan tulajdonosa,

b.) az ingatlant egyéb jogcímen használó, amennyiben a szolgáltatási szerződés nem a tulajdonossal, hanem vele jött létre.

(4) Ivóvízvételi hely:

Az ivóvizet szállító vezeték azon része, ahol a beépített szerelvények rendeltetésszerű használatával a vezetékből ivóvíz fogyasztása lehetséges.

(5) A közkifolyóknak és tűzcsapoknak nem háztartási vízszükséglet (pl. építkezés, gépkocsi mosás) kielégítése céljából – a polgármester és a szolgáltató hozzájárulása alapján – történő igénybevétele esetén, a vízfogyasztás mennyiségét a szolgáltató műszaki számítással állapítja meg. A felhasznált víz díját ez esetben a hozzájárulást kérőnek kell megfizetni.

3.§

(1) 
Az ivóvíz szolgáltatás és szennyvízelvezetés- tisztítás rendelkezésre állásáért alapdíjat, a szolgáltatott ivóvíz, az elvezetett szennyvíz mennyisége után változó díjat kell fizetni.

 (2)
Az alapdíjat a rendelkezésre állással arányosan a beépített, illetve beépíthető vízmérő 

     méretétől függő összegben kell megállapítani.

 (3)
Az 1. számú mellékletben megállapított víz- és csatornadíjon felül rendelkezésre állási             díjat is fizetnie kell annak a nem lakossági fogyasztónak, amely műszaki-technikai szükségszerűségből, hatósági előírás alapján, vagy egyéb okok miatt az általa   ténylegesen igénybe vett vezetékes ivóvízmennyiséget meghaladó mértékű kapacitást 

            köt le. 

A rendelkezésre állási díjat a lekötött, de fel nem használt vízmennyiség után kell megfizetni.

 (4)
A rendelkezésre állási kapacitás lekötéséről, és a díj megfizetésének módjáról a   szolgáltató és a fogyasztó egymással külön szerződést köt.

 (5)
A díj fizetésének alapjául szolgáló ivóvízmennyiséget vízmérővel, vízmérő hiányában a 3. számú melléklet szerinti általánnyal vagy műszaki számítással kell meghatározni.

 (6)
A felszíni vizeket szennyező vízterhelő anyag kibocsátása után vízterhelési díjat kell fizetni. A kibocsátók által közcsatornán elvezetett, majd felszíni vízbe bocsátott vízterhelő anyag után fizetendő díjat a szolgáltató a szolgáltatás árán felül a terhelés arányában áthárítja a szolgáltatást igénybe vevőkre.

A vízterhelési díj áthárításának módja: a vízterhelési díjat a számlázott szennyvízelvezetési szolgáltatás mennyiségével arányosan kell áthárítani, a szolgáltatási területen fizetendő összes vízterhelési díj alapján.

(7) a. A Képviselő-testület a közüzemi vízműből szolgáltatott ivóvízért és csatornamű szolgáltatásért Gégény község közigazgatási területén 2010. január 1-től fizetendő ivóvíz- és csatornadíjakat a hatósági ár kiszámítására vonatkozó mechanizmus szerint állapítja meg. 

b. Az ármegállapítási mechanizmust a rendelet 4. és 5. számú melléklete tartalmazza.

c. A díjmegállapítás során alkalmazandó indexeket a 6. számú melléklet tartalmazza.

(8) A díjakban előirányozható nyereségtartalomról, valamint a lakossági és nem lakossági díj arányáról a hatósági ár alkalmazójának előterjesztése alapján, a díjszámításokat megelőző időpontban a Közgyűlés dönt.

(9) Az ármegállapítási mechanizmus és az alkalmazandó indexek megfelelő alkalmazását a hatósági áralkalmazó Felügyelőbizottsága ellenőrzi.  

(10) Az ivóvíz- és csatornadíjat a közszolgáltatási szerződésben rögzített, a számlán feltüntetett határidőben kell megfizetni.

II. fejezet

A közműves ivóvízellátás és szennyvízelvezetés szabályai

4.§

(1) A közműves ivóvízellátás és a közműves szennyvízelvezetés szabályait – a minőség, a szolgáltatás folyamatossága, a teljesítés helye tekintetében – Kormányrendelet állapítja meg.

A fogyasztók és a szolgáltató közötti jogviszony egyéb kérdéseiben a szolgáltatási szerződések és a szolgáltató üzletszabályzata az irányadó. 

(2) Az 1959. évi IV. tv. (Ptk) 685. §. c.) pontja szerinti gazdálkodó szervezet által kért bekötés megvalósításához vagy a részére nyújtott szolgáltatás mennyiségének növeléséhez, illetőleg minősége igényelt javításához – az önkormányzat tulajdonában lévő lakóépületek elhelyezésére szolgáló ingatlanok kivételével – víziközmű-fejlesztési hozzájárulást kell fizetni. A hozzájárulás mértéke az igényelt szolgáltatáshoz szükséges fejlesztés költségeinek arányos része. 

A víziközmű-fejlesztési hozzájárulás elkülönítetten kezelendő, és kizárólag a viziközmű fejlesztésére fordítható. Az érdekeltségi hozzájárulás mértékét a jelen rendelet 2. számú melléklete tartalmazza.

III. fejezet

Szabálytalan víziközmű használat

5. §

(1) Az előírásoktól eltérő víziközmű-használat megszüntetésére, a házi és a csatlakozó hálózaton észlelt hibák kijavítására - ha ezeknek a szolgáltató felhívására nem tesz eleget – a fogyasztót a jegyző kötelezi.

(2) Szabálytalan közműhasználatnak minősül, ha a fogyasztó

a. ivóvízbekötést (csatlakozást) létesít a szolgáltató hozzájárulása nélkül; továbbá ivóvizet vételez a vízmérő megkerülésével, vagy kiiktatásával, továbbá a mérés befolyásolásával; 

A mérés befolyásolását valószínűsíti, ha a vízmérőn az illetéktelen beavatkozás, leszerelés megakadályozása céljából felszerelt zár (plomba) sérült;

b. az ivóvízközmű-hálózatba kapcsolt házi ivóvízhálózatot helyi (egyedi) vízbeszerzéshez kapcsolt vezetékkel (hálózattal) összeköti;

c. szennyvízbekötést létesít a szolgáltató hozzájárulása nélkül, vagy az ingatlanon keletkező szennyvizet más módon a szennyvízelvezető közműbe vezeti;

d. a házi vízellátó rendszerből, vagy a szolgáltató hozzájárulásával felszerelt locsolási vízmérőn át vételezett vízből keletkezett szennyvizet a szolgáltató hozzájárulása nélkül a szennyvízelvezető közműbe juttatja;

e. csapadékvizet a szennyvízelvezető rendszerbe vezet;

f. a szennyvízelvezető rendszerbe a hatályos jogszabály által meg nem engedett minőségű szennyvizet vezet be.

 (3) 
Szabálytalan közműhasználat megállapítása esetén a fogyasztó a szabálytalanul vételezett ivóvíz, illetve a szabálytalanul elvezetett szennyvíz, csapadékvíz, ivóvíz- és csatorna díját a szabálytalan közműhasználat kezdetétől a szabálytalanság megszűntetéséig terjedő időszakra köteles megfizetni a szolgáltató számlája ellenében. 

Amennyiben a fogyasztó a szabálytalan közműhasználat kezdetét hitelt érdemlően nem bizonyítja, a szabálytalan használatot a közmű kiépítése és a rácsatlakozási lehetőség megnyíltának időpontjától, de legfeljebb a 1959. évi IV. tv. (Ptk.) 324. §. (1) bek. szerinti elévülési idő tartamára visszamenően kell megállapítani.

A szabálytalan közműhasználat időszakára eső ivóvíz-, szennyvízmennyiséget a szolgáltató háromszoros díjtétellel számlázza. A mennyiséget a 3. §. (5) bekezdés alapján kell megállapítani.

IV. Fejezet

Vegyes és záró rendelkezések

6.§

A jelen rendeletben nem szabályozott kérdésekben a „Közműves ivóvízellátásról és a közműves szennyvízelvezetésről” szóló jelenleg hatályos 38/1995.(IV.05.) Korm. rendelet rendelkezései irányadók.

7.§

 (1)       Jelen rendelet 2010. január 1. napján lép hatályba.

 (2)
Jelen rendelet hatálybalépésével egyidejűleg hatályát veszti a közüzemi vízműből szolgáltatott ivóvízért, illetőleg a közüzemi csatornamű használatáért fizetendő legmagasabb hatósági díjak megállapításáról, a díjalkalmazás feltételeiről, és a közműves ivóvízellátás, szennyvízelvezetés helyi szabályairól szóló 
13/2008. (XI.26.) rendelet.

         Tenkely Józsefné sk.



       Balázsné Keller Olga sk.



     polgármester





       jegyző


12/2009.XII.01.) rendelet

1. számú melléklete

1. Alapdíj

1.1. Vízmérővel mért fogyasztás esetén

	Vízmérő átmérő
	Q-max

m3/n aránya
	Alapdíj 1 hóra Ft

	
	
	Ivóvíz
	Szennyvíz

	13-20
	1
	400
	350

	25-32
	3
	900
	750

	40-50
	9
	2.700
	2.250

	65-100
	33
	9.900
	8.250

	150-200
	81
	24.300
	20.250


2. Egyéb fogyasztás esetén

Lakásonként, vízvételi helyenként

400.- Ft

350.- Ft
3. Változó díj 2010. január 1- 2010. december 31. 

4. Ivóvíz szolgáltatás




Lakosság részére


186.- Ft/m3



Közület részére


215.- Ft/m3
5. Szennyvízelvezetés – tisztítás




Lakosság részére


217.- Ft/m3



Közület részére 


272.- Ft/m3
6. A kapacitás lekötési díj a mindenkori változó díj 60%-ának megfelelő összeg. 

7. A díjak az általános forgalmi adót nem tartalmazzák.

12/2009.(XII.01.) rendelet

2. sz. melléklete

A Polgári törvénykönyvről szóló 1959. évi IV. tv. (Ptk.) 685. §. C.) pontja szerinti gazdálkodó szervezet által fizetendő egyszeri, egyösszegű közcélú érdekeltségi hozzájárulás mértéke:

Ivóvíz szolgáltatás esetén:


70.000.-Ft/m3/nap,
Csatorna szolgáltatás esetén:


80.000.-Ft/m3/nap.
12/2009.(XII.01..) rendelet

3. sz. melléklete

I.

Lakó-,üdülőingatlanok

vízfogyasztásának, illetve szennyvízkibocsátásának

figyelembe vehető átalány mennyiségei

1. Beépített ingatlanok (telkek)

1.1 udvari csappal                                                                                            40l/fő/nap

      1.2. épületen belüli, de lakásokon kívüli közös vízcsappal,

vízöblítéses WC nélkül                                                                              60l/fő/nap

1.3. mint 1.2., de lakáson kívüli közös vízöblítéses WC-vel                            75/fő/nap

1.4. épületen belüli, lakásokon belüli vízcsappal,

       vízöblítéses WC-vel                                                                                   65/fő/nap

1.5. mint 1.4., de épületen belüli, lakáson kívüli közös

 vízöblítéses WC-vel                                                                                  80l/fő/nap

1.6. épületen belüli, lakásokon belüli vízcsappal és vízöblítéses WC-el         95/fő/nap

1.7. épületeken belüli, lakásokon belüli vízcsapokkal, vízöblítéses WC-vel, hagyományos fűtésű (fürdőhengeres) fürdőszobával                                120/fő/nap

1.8. mint 1.7., de hagyományos fűtésű helyett egyedi, éjszakai áramfelvételes vízmelegítővel                                                                                           150/fő/nap

1.9. mint 1.8., de központi melegvízellátással, illetőleg nem korlátozott fűtésű egyedi vízmelegítővel                                                                                            180/fő/nap

2.    Házi locsolás                                                                                                    1 l/m2/nap

       Az ingatlan beépítetlen területe, de legfeljebb az ingatlan terület 

       50%-ának alapulvétele

3.    Gépkocsi mosás                                                                                          400 l/szgk/hó

       4.    Állomány itatása számos állatonként                                                        40l/db/nap

       5.    Közkifolyón fogyasztott víz átalány mennyisége

              150 m-es körzetben lakók száma szerint                                                  30l/fő/nap

6. Személyi tulajdonban áll – vállalkozáson kívüli – nyaralók, üdülők, házikertek esetében I/1-3. pontokban megállapított átalány mennyiségek alapján és évente összesen öt hónapra (május – szeptember hónapokra) kell az ivóvizet és csatornadíját felszámítani

II.

Közegészségügyi intézmények vízfogyasztásának,

Illetve szennyvízkibocsátásának figyelembe vehető

Átalány mennyiségei

1. Kórházak, szülőotthonok, betegágyanként                                              400 l/nap

2. Kórházak, szülőotthonok mosodaüzemmel, betegágyanként                   600 l/nap

3. Szanatóriumok, betegágyanként                                                               200 l/nap

4. Szanatóriumok mosodaüzemmel, dolgozónként, további                        120 l/nap

5. Szakorvosi rendelőintézetek, orvosi munkahelyenként                          1.750 l/nap

6. Körzeti orvosi rendelők, orvosi munkahelyenként                                   450 l/nap

7. Gyógyszertárak, munkahelyenként                                                            80 l/nap

8. Szociális otthonok, férőhelyenként                                                           210 l/nap

9. Bölcsődék, férőhelyenként                                                                       135 l/nap

10. Óvodák férőhelyenként                                                                            90 l/nap

III.

Oktatási intézmények vízfogyasztásának

Figyelembe vehető átalány mennyiségei

1. Általános-, és középiskolák, szakmunkásképző intézetek tantermenként

      1.1 zuhanyzó nélkül                                                                                 150 l/nap

      1.2. zuhanyzóval                                                                                       600 l/nap

2. Napközi otthon gyermekenként                                                              50 l/fő/nap

3. Diákéttermek, menza

3.1. konyha nélkül, csak ételmelegítéssel, adagonként                           50 l/nap

3.2. konyha étteremmel, adagonként                                                       120 l/nap

4.   Diákszálló étkezés nélkül, bentlakónként                                               150 l/nap

IV.

Kulturális intézmények vízfogyasztásának

Figyelembe vehető átalány mennyiségei

1. Filmszínháza, férőhelyenként                                                                      8 l/nap

2. Színházak, férőhelyenként                                                                          18 l/nap

3. Kultúrházak

3.1. állandó üzemmel, büfével, férőhelyenként                                       22 l/nap

3.2. időszakos üzemmel, büfé nélkül, férőhelyenként                             15 l/nap

4. Közkönyvtárak, látogatók száma szerint                                                   10 l/fő/nap

5. Múzeum, kiállítás, látogatók száma szerint                                                 8 l/fő/nap

V.

Vendéglátás, üdültetés, elszállásos vízfogyasztásának

figyelembe vehető átalány mennyiségei
1. Szállodák, üdülők ágyanként                                                                        

    1.1 egycsillagos                                                                                           60 l/nap

    1.2. kétcsillagos                                                                                           90 l/nap

    1.3. háromcsillagos                                                                                    210 l/nap

    1.4. négycsillagos                                                                                       350 l/nap

    1.5. ötcsillagos                                                                                           500 l/nap 

2.  Kemping, férőhelyenként 

     2.1. egycsillagos                                                                                        50 l/nap

1.2. kétcsillagos                                                                                        70l/nap

     2.3. háromcsillagos                                                                                 100 l/nap 

     2.4. négycsillagos                                                                                   200 l/nap

3.  Motel, férőhelyenként                                                                            150 l/nap

4. Éttermek

4.1. melegkonyha étkeztetés nélkül                                                     50 l/adag/nap

4.2. hidegkonyha étkeztetés nélkül                                                     12 l/adag/nap

4.3. étterem konyha nélkül                                                                  75 l/adag/nap

4.4. étterem konyhával                                                                        90 l/adag/nap 

5.   Italbolt, bisztró, cukrászda, eszpresszó, vendégenként                             4 l/nap 

VI.

Sportpályák vízfogyasztásának

figyelembe vehető átalány mennyiségei

1. Sportolók létszáma szerint                                                                     30 l/fő/nap

2. Locsolás                                                                                                   3 l/m2/nap

3. Befogadóképesség (közönség) szerint                                                     3 l/fő/nap

VII. 

Egyéb vízfogyasztások

figyelembe vehető átalány mennyiségei

1. Iroda, hivatal                                                                                            30 l/m2/nap

2. Közterületek tisztántartása, esetenként

     2.1. burkolt közlekedési felületek locsolása                                               3 l/m2
     2.2. a 2.1., alá nem tartozó utcák, parkolóhelyek locsolása                       5 l/m2
     2.3. zöld területek locsolása                                                                        3 l/m2
Az ivóvíz- és csatorna díját a nem lakossági vízhasználó tulajdonában/kezelésében lévő üdülők, idényszállók, táborok, stb. vízfogyasztása után az idény (nyitástól zárásig) időtartamára kell felszámolni.

Az 1/1-1/9 pont alatti vízfogyasztást az állandó bejelentett lakosok, az 1/6 pont alattit pedig a férőhelyek száma szerint kell megállapítani. Az átalány mennyiség kiszámításához szükséges adatokat az üzemeltető évenként egyszer köteles a fogyasztótól bekérni.

A csak időszakosan, valamint időszakonként változó igénybevétellel használt létesítmények figyelembe vehető átalány fogyasztását a II., III., IV., valamint a VI., VII., csoportokban a fogyasztó bevallása alapján számíthat éves átlagos igénybevétel szerint, kell az üzemeltetőnek meghatározni.

A fel nem sorolt – és nem mért – fogyasztások mennyiségét az üzemeltetőnek műszakilag megalapozott számítással kell meghatározni. Vita esetén bírósági eljárás kezdeményezhető.

VIII.

A lakossági vízfogyasztás átalány mennyiségeinek megállapítása

az átlagostól eltérő körülmények esetén

Ha az egyes lakossági fogyasztásnak konkrét körülményei (adottságai) nem mindenben felelnek meg az átalány mennyiség megállapításánál alapul vett feltételeknek, a fogyasztóra érvényes átalányt eggyel alacsonyabb kategória szerint kell megállapítani.

12/2009.(XII.01. ) rendelet 

4. számú melléklete
AZ IVÓVÍZELLÁTÁS DÍJFEDEZETI ELEMEINEK MEGHATÁROZÁSA

	Jelölés
	                                  Megnevezés
	                     Tartalom


Hálózat üzemeltetési díjelem
	    IVHÜ*
	Ivóvíz hálózat bázis üzemelési költségei.
Beleértve a laboratórium, hálózatvizsgálat, vezetéktisztítás, fogyasztói kapcsolatok, gépüzem és gépjárművek, valamint az üzemelés általános költségei

Értékarányosan.
	Közvetlen anyag és energia

Technológiai villamos energia, 

Igénybe vett szolgáltatások, egyéb

Szolgáltatások, közvetlen bér, személyi jellegű kifizetések, járulékok

	   IVHÜext
	Ivóvíz hálózat bővítés üzemelési 

Költségei – Az IVHÜ* szerinti tartalommal.


	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen bér, személyi jellegű kifizetések, járulékok


Hálózat karbantartási díjelem:

	   IVHK
	Ivóvíz hálózat karbantartási költségei.

Beleértve a laboratórium, hálózatvizsgálat, vezetéktisztítás, gépüzem és gépjárművek, valamint az üzemelés általános költségeit értékarányosan.
	Közvetlen anyag és energia

Technológiai villamos energia,

Igénybe vett szolgáltatások, egyéb

Szolgáltatások, közvetlen bér, személyi jellegű kifizetések, járulékok

	  IVHKext
	Ivóvíz hálózat bővítmény karbantartási költségei.

Az IVHK szerinti tartalommal.
	Közvetlen anyag és energia

Technológiai villamos energia,

Igénybe vett szolgáltatások, egyéb szolgáltatások, közvetlen bér, személyi jellegű kifizetések, járulékok

	   IHM
	Külön számlázott a közszolgáltatással

Összefüggő (nem elválasztható) tevékenységek bevétele
	Az igénybevevőnél szakfelügyeleti ellátása


Ivóvíz elosztás díjfedezeti igénye:

IVHÜ+IVHÜext+IVHK+IVHKext+IVHM

	Ivóvíz-termelés és kezelés, üzemeltetési díjelem

	    IVTÜ
	Ivóvíz kutak és víztisztító, kezelő létesítmények üzemelési költségei. Beleértve a laboratórium, hálózatvizsgálat, vezetéktisztítás, gépüzem és gépjárművek, valamint az üzemelés általános költségeit – értékarányosan. Vízkészlet-járulék.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen bér, személyi jellegű kifizetések, járulékok, vásárolt víz

	   IVTÜext
	Ivóvíz kutak és víztisztító, kezelő létesítmények bővítés üzemelési költségei kiadásai – Az IVTÜ szerinti tartalommal
	Közvetlen anyag és energia 

Technológiai villamos energia, igénybe vett szolgáltatások, egyéb szolgáltatások, közvetlen bér, személyi jellegű kifizetések, járulékok


Ivóvíz-termelés és-kezelés karbantartási díjelem

	   IVTK
	Ivóvíz, kutak és víztisztító, kezelő létesítmények karbantartási költségei. Beleértve a laboratórium, hálózatvizsgálat, vezetéktisztítás, gépüzem és gépjárművek, valamint az üzemelés általános költségeit értékarányosan.
	Közvetlen anyag és energia 

Technológiai villamos energia, igénybe vett szolgáltatások, egyéb szolgáltatások, közvetlen bér, személyi jellegű kifizetések, járulékok

	  IVTKext
	Ivóvíz, kutak és víztisztító, kezelő létesítmények bővítés karbantartási költségei. Az IVTK szerinti tartalommal.
	Közvetlen anyag és energia 

Technológiai villamos energia, igénybe vett szolgáltatások, egyéb szolgáltatások, közvetlen bér, személyi jellegű kifizetések, járulékok

	  IVThatósági
	Ivóvízellátás hatósági és környezetvédelmi költségei
	Minőségi előírások szigorítása, jogszabályi kötelezettségek miatti többletköltségek.

	Ivóvíz termelés és kezelés díjfedezeti igénye:

IVTÜ+IVTÜext+IVTK+IVTKext+IVThatósági

	Általános költségek, ráfordítások és kiadások, belső szolgáltatás

	  IVSZÁ
	Ivóvíz szolgáltatáshoz kapcsolódó általános költségek, adók, adójellegű kifizetések, üzemeltetési eredmény. Itt szerepelnek az anyagigazgatási költségei, valamint az egyéb elkülönített költségek. Itt kerül levonásra a belső szolgáltatás.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok,

- belső szolgáltatás

üzemeltetési nyereség


Tőkeköltségek
	       TK
	Az ivóvíz szolgáltatás fenntartásához szükséges eszközök (vagyon) megtérülése, fejlesztési fedezet igénye
	Meglévő szolgáltatás:

- Értékcsökkenési leírás terv sz.

  társasági,

- Értékcsökkenési leírás terv sz. állami, önkormányzati, vagyonkezelt

- Értékcsökkenési leírás egyösszegű,

- Nyereségből képződő fejlesztési forrás igény,

- Elmaradt pótlások fedezeti igénye.

Projekt beruházás:

· Pótlási,

· Adósságszolgálati fedezet

Bank megtérülési igénye

	Ivóvíz szolgáltatás díjfedezet igénye:

                                + Ivóvíz elosztás díjfedezet igénye

                                + Ivóvíztermelés, kezelés díjfedezeti igénye

                                + Általános költségek, ráfordítások és kiadások

                                + Tőke költségek

                               (-) Támogatás

	Átlagdíj:

Ivóvíz szolgáltatás díjfedezet igénye/Számlázott ivóvíz mennyiség


12/2009.XII.01.) rendelet 

5. számú melléklete

A SZENNYVÍZELVEZETÉS – TISZTÍTÁS DÍJFEDEZETI ELEMEINEK

MEGHATÁROZÁSA
	Jelölés
	                               Megnevezés
	                        Tartalom


Hálózat üzemeltetési díjelem

	  SZHÜ*
	Szennyvízhálózat –beleértve a gyűjtővezetéket is – üzemelési költségei. Beleértve a laboratórium, hálózatvizsgálat, csatornatisztítás, fogyasztói kapcsolatok, gépüzem és gépjárművek, valamint az üzemelés általános költségei értékarányosan.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok

	  SZHÜext
	Szennyvízhálózat üzemeltetési költségei – 

Többlet hálózatra.

Tartalma megegyezik a jelenlegi SZHÜ tartalmával.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok


Hálózati karbantartás, fenntartási díjelem

	  SZHK
	Szennyvízhálózat karbantartási költségei. Beleértve a laboratórium, hálózatvizsgálat, csatornatisztítás, gépüzem és gépjárművek, valamint az üzemelés általános költségei értékarányosan.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	 SZHKext
	Szennyvízhálózat karbantartási költségei – 

Többlet hálózatra. Tartalma megegyezik a jelenlegi SZHK tartalmával.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	 SZHM
	Külön számlázott a közszolgáltatással összefüggő tevékenységek
	Az igénybevevőnél hálózati rákötés, javítás bevétele, dugulás elhárítás bevétele

	Szennyvízelvezetés díjfedezeti igénye:

SZHÜ+SZHÜeyt+SZHK+SZHKext+SZHM

	Szennyvíztisztítás üzemeltetési díjelem

	 SZTÜ
	Szennyvíztisztítás költségei. Beleértve a laboratórium, hálózatvizsgálat, csatornatisztítás, gépüzem és gépjárművek, valamint az üzemelés általános költségeit értékarányosan.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	 SZTÜext
	Szennyvíztisztítás költségei kiadásai – 

Többlet-szolgáltatás.

Tartalma megegyezik a jelenlegi SZTÜ tartalmával.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 




Szennyvíztisztítási karbantartási díjelem

	  SZTK
	Szennyvíz-tisztítómű karbantartási költségei. Beleértve a laboratórium, hálózatvizsgálat, csatornatisztítás, gépüzem és gépjárművek, valamint üzemeltetés általános költségeit értékarányosan.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	  SZTKext
	Szennyvíztisztító közvetlen karbantartás költségei – többletszolgáltatás.

Tartalma megegyezik a jelenlegi SZTK tartalmával.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	Iszapkezelés díjelem

	 SZTIszap
	Iszapkezelés jelenlegi tevékenység
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	 SZTIszapext
	Iszapkezelés –Többlet szolgáltatás költsége
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	  SZTM
	Szennyvíz-tisztítómű biogáz hasznosítás 

Hozama
	Energia költség megtakarítás figyelembe vétele

(ha az energia költség tervezésénél nem került 

levonásra)

	Komposztálás és elhelyezési díjelem

	SZTKomp
	Komposztálás-jelenlegi tevékenység
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	SZTKompext
	Komposztálás-többletszolgáltatás költsége.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 



	SZThatósági
	Szennyvíztisztítási ágazat hatósági és környezeti költségei
	Minőségi előírások szigorítása, jogszabályi kötelezettségek miatt többletköltségek.

	Szennyvíz-tisztítás díjfedezeti igénye:

SZTÜ+SZTÜext+SZTK+SZTKext+SZTÁ+SZTI+SZTIext+SZTKomp+SZTKompext+SZThatósági-

SZTM

	Általános költségek, ráfordítások és kiadások

	   SZSZÁ
	Szennyvíz-szolgáltatáshoz kapcsolódó általános költségek, adók, adójellegű kifizetések, belső szolgáltatások, üzemeltetési eredmény. Az anyagigazgatási költségek, a Zrt. Irányítási költségei, valamint egyéb elkülönített költségek. Itt kerül levonásra a belső szolgáltatás.
	Közvetlen anyag és energia

Technológiai villamos energia, igénybe vett szolgáltatások, egyéb szolgáltatások, közvetlen munkabér, személyi jellegű kifizetések, járulékok 

· Belső szolgáltatás

Üzemeltetési nyereség

	Tőkeköltségek

	     TK
	A szennyvíz szolgáltatás fenntartásához szükséges eszközök (vagyon) megtérülése, 

Fejlesztési fedezet igénye
	Meglévő szolgáltatás:

· Értékcsökkenési leírás terv sz. társasági,

· Értékcsökkenési leírás terv sz. állami,

Önkormányzati, vagyonkezelt

· Értékcsökkenési leírás egyösszegű,

· Nyereségből képződő fejlesztési forrás

Igény,

· Elmaradt pótlások fedezeti igénye.

Projekt beruházás:
· Pótlási,

· Adósságszolgálati fedezet,

Bank megtérülési igénye

	Szennyvíz szolgáltatás díjfedezet igénye:

                                       + Szennyvízelvezetés díjfedezeti igény

                                       + Szennyvíz-tisztítás díjfedezeti igénye

                                       + Általános költségek, ráfordítások és kiadások,

                                       + Tőkeköltségek

                                          (-) Támogatás

	Átlagdíj meghatározása:

Szennyvíz szolgáltatás díjfedezet igénye/számlázandó szennyvíz mennyiség


12/2009.(XII.01..) rendelet

6. számú melléklete

A díjfedezeti elemek költségeihez kapcsolódó

valorizációs indexek

	Költségek és díjtételek
	KSH Tábla azonosító és éves átlagos 

árindexek megnevezése

	Anyagköltség
	3.6.15 Továbbfelhasználásra termelő ágazatok belföldi értékesítésének árindexe

	Energia

· Technológiai villamos energia

· Egyéb energia
	3.6.15 Energiatermelő ágazatok belföldi

értékesítésének árindexe

	Közvetlen bér és járulékok

Személyi jellegű kifizetések
	2.1.17 Alkalmazásban állók havi 

munkajövedelme – villamos energia, gáz-, gőz, vízellátás

	Igénybe vett szolgáltatások

Egyéb szolgáltatások
	3.6.13 Ipari belföldi értékesítési árindex

	Alapdíjak
	3.6.1 Fogyasztói árindex

3.6.13 Ipari belföldi értékesítési árindex


12/2009. XII.01.) rendelet

7. számú melléklet

ALAPDÍJ MEGÁLLAPÍTÁS SZABÁLYA

A beépített illetve beépíthető vízmérő méretével, ezáltal a rendelkezésre állással arányos alapdíj legkisebb tételét a táblázat 1. sora, a további alapdíj tételeket a legkisebb tételhez viszonyított arányát a táblázat 2-5. sora tartalmazzák:

Vízmérővel mért fogyasztás esetén:

	Vízmérő átmérő
	Q-max m3/n arány

	1.
	13-20
	1

	2.
	25-32
	3

	3.
	40-50
	9

	4.
	65-100
	33

	5.
	150-200
	81


Egyéb fogyasztás esetén:

Lakásonként, vízvételi helyenként: az 1. sorban szereplő alapdíj tétel.

GÉGÉNY KÖZSÉG

ÖNKORMÁNYZATA

KÉPVISELŐ-TESTÜLETÉNEK

15/2010.(XII.18.)

önkormányzati r e n d e l e t e 

A közüzemi vízműből szolgáltatott ivóvízért, illetőleg a közüzemi csatornamű használatáért fizetendő legmagasabb hatósági díjak megállapításáról, a díjalkalmazás feltételeiről, és a közműves ivóvízellátás, szennyvízelvezetés helyi szabályairól szóló 12/2009.(XII.01.) rendelet módosításáról

Gégény Község Önkormányzatának Képviselő-testülete az árak megállapításáról szóló 1990. évi LXXXVII. törvény 7.§(1) bekezdésében kapott felhatalmazás alapján, a helyi önkormányzatokról szóló 1990. évi LXV. törvény 8.§(4) bekezdésében meghatározott feladatkörében eljárva a következőket rendeli el:

1.§

A közüzemi vízműből szolgáltatott ivóvízért, illetőleg a közüzemi csatornamű használatáért fizetendő legmagasabb hatósági díjak megállapításáról, a díjalkalmazás feltételeiről, és a közműves ivóvízellátás, szennyvízelvezetés helyi szabályairól szóló 12/2009.(XII.01.) rendelet 1. számú melléklete helyébe, ezen rendelet melléklete lép.

2.§

Ezen rendelet 2011. január 1-én lép hatályba.

   Zakor Ildikó sk.



  
 Balázsné Keller Olga sk.



     polgármester





   jegyző

15/2010.(XII.18.)  önkormányzati rendelet melléklete

1. Alapdíj

1.1. Vízmérővel mért fogyasztás esetén

	Vízmérő átmérő
	Q-max

m3/n aránya
	Alapdíj 1 hóra Ft

	
	
	Ivóvíz
	Szennyvíz

	13-20
	1
	400
	350

	25-32
	3
	900
	750

	40-50
	9
	2.700
	2.250

	65-100
	33
	9.900
	8.250

	150-200
	81
	24.300
	20.250


1.2. Egyéb fogyasztás esetén

Lakásonként, vízvételi helyenként

400.- Ft

350.- Ft
2. Változó díj 2011. január 1- 2011. december 31. 

Ivóvíz szolgáltatás




Lakosság részére


193.- Ft/m3



Közület részére


228.- Ft/m3
Szennyvízelvezetés – tisztítás




Lakosság részére


231.- Ft/m3



Közület részére 


295.- Ft/m3
3. A kapacitás lekötési díj a mindenkori változó díj 60%-ának megfelelő összeg. 

4. A díjak az általános forgalmi adót nem tartalmazzák.

